| Osobni podaci |
| --- |
| IME | Senusret III |
| ALTERNATIVNA IMENA | Sesostris III ili Senwosret III |
| KRATAK OPIS |  |
| DATUM ROĐENJA | {{{Datum rođenja}}} |
| MJESTO ROĐENJA | Drevni Egipat |
| VRIJEME SMRTI |  |
| MJESTO SMRTI | Drevni Egipat |

Khakhaure **Senusret III** (također **Senwosret III** ili **Sesostris III**) bio je faraon Egipta. Vladao je od 1878. pne. do 1839. pne. i bio peti po redu vladar Dvanaeste dinastije u periodu Srednjeg kraljevstva. Smatra se jednim od najvećih faraona Dvanaeste dinastije i najmoćnijim egipatskim vladarom svog vremena. Zbog toga ga mnogi smatraju nadahnućem za legendu o Sesostrisu.

Senusret III je poznat po snažnom prodoru u Nubiju (od 1866. do 1863. pne.) gdje je podigao niz masivnih riječnih tvrđava - Buhen, Semna i Toshka - kod Uronartija. Protiv Nubije je vodio najmanje četiri velika pohoda - u 8, 10, 16 i 19. godini vladavine. Pohod u 8. godini je obilježila stela na kojoj tvrdi "*Odveo sam njihove žene, odveo sam njihove robove, otišao sam do njihovih izvora, zaklao sam njihove bikove; požnjeo sam im žito, i potopm ga zapalio*." Druga velika stela u Semni spominje njegove vojne pohode protiv Nubije i Palestine.

Pohod u 19. godini, pak, nije bio tako uspješan, jer su kraljevske snage bile uhvaćene u klopku zbog jakih struja Nila te su se morali povući kako ne bi ostali zarobljeni na neprijateljskoj nubijskoj teritoriji. 

Senusret je ostavio tako snažan dojam i utjecaj na svoje suvremenike da su ga kasnije generacije u Nubiji slavile kao božanstvo. Jacques Morgan je godine 1894. pronašao kamene natpise kraj Otoka Sehel koje spominju kraljevu izgradnju kanala. Senusret III je isto tako sahradio hram i grad u Abydosu, te još jedan grad u Medamudu .

Njegova piramida je sagrađena u Dahshuru. Papirus koji se danas čuva u berlinskom muzeju spominje 20. godinu njegove vladavine kao ekvivalent 1. godine vladavine njegovog sina Amenemhata III. To sugerira kako je imao suvladarstvo sa svojim sinom te godine.

Senusret III je poznat po nizu skulptura na kojima se ističe njegov izrazito ozbiljan izraz lica koje odaje starost i duboku zabrinutost.

Bilješke
--------

1. ↑  Senusret III
2. ↑  Clayton, p.86
3. ↑   Senusret (III) Khakhaure

Literatura
----------

* W. Grajetzki, *The Middle Kingdom of Ancient Egypt: History,Archaeology and Society*, Duckworth, London 2006 ISBN 0-7156-3435-6, 51-58
* Josef Wegner, The Nature and Chronology of the Senwosret III–Amenemhat III Regnal Succession: Some Considerations based on new evidence from the Mortuary Temple of Senwosret III at Abydos, JNES 55, Vol.4, (1996), pp.249-279

Vanjski linkovi
---------------

* Stela of Senusret III from Deir el-Bahri (hieroglyphic text in russian web-site) Arhivirano 2007-08-10 na Wayback Machine-u

  


|  |  |  |
| --- | --- | --- |
| Ankh | Značajni stari Egipćani | Ankh |
| **Vladari starog carstva**: Narmer | Menes | Džoser | Sneferu | Khufu | Khafra | Menkaura | Pepi II |
| **Vladari srednjeg carstva**: Mentuhotep II | Mentuhotep IV | Senusret III | Amenemhat III | Sobekneferu |
| **Vladari novog carstva**: Hatšepsuta | Tutmos III | Amenhotep III | Akhenaton | Tutankamon | Ramzes I | Ramzes II |
| **Ostali vladari**: Psametikus I | Šošenk I | Piankhi (Pije) | Taharka | Ptolemi I | Kleopatra VII |
| **Supruzi i supruge vladara**: Tetišeri | Ahmos-Nefertari | Ahmos | Tije | Nefertiti | Ankesenpaten | Nefertari | Marko Antonije |
| **Dvorski zvaničnici**: Imhotep | Veni | Ahmos, sin Ebane | Ineni | Senemut | Ija | Maja | Juni | Maneto | Potinus |

***Senusret III*** na Wikimedijinoj ostavi